

VLADA REPUBLIKE HRVATSKE

Zagreb, 14. studenoga 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo pravosuđa |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Izvješće o provedbi Akcijskog plana za 2017. i 2018. godinu uz Strategiju suzbijanja korupcije za razdoblje od 2015. do 2020. godine |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), a u vezi s točkom II. Odluke o donošenju Akcijskog plana za 2017. i 2018. godinu uz Strategiju suzbijanja korupcije za razdoblje od 2015. do 2020. godine (Narodne novine, broj 60/17), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_2019. godine donijela

**Z A K L J U Č A K**

1.Prihvaća se Izvješće o provedbi Akcijskog plana za 2017. i 2018. godinu uz Strategiju suzbijanja korupcije za razdoblje od 2015. do 2020. godine, koje je Vladi Republike Hrvatske dostavilo Ministarstvo pravosuđa aktom, klase: 740-02/17-01/16, urbroja: 514-07-03/3-19-59, od 29. listopada 2019. godine.

2. Zadužuje se Ministarstvo pravosuđa da, na odgovarajući način, izvijesti Nacionalno vijeće za praćenje provedbe Strategije suzbijanja korupcije o Izvješću iz točke I. ovoga Zaključka.

Klasa:

Urbroj:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Sukladno II. točci *Odluke o donošenju Akcijskog plana za 2017. i 2018. godinu uz Strategiju suzbijanja korupcije za razdoblje od 2015. do 2020. godine* („Narodne novine“, broj 60/17), Savjet za sprječavanje korupcije zadužen je da Vladu Republike Hrvatske jednom godišnje izvijesti o statusu provedbe aktualnog predmetnog provedbenog dokumenta uz Strategiju suzbijanja korupcije za razdoblje od 2015. do 2020. godine.

U okviru praćenja provedbe predmetnog dokumenta Ministarstvo pravosuđa zatražilo je očitovanje o poduzetim koracima od nositelja provedbe aktivnosti Akcijskog plana. Na temelju zaprimljenih očitovanja tijela javne vlasti koja sudjeluju u provedbi izrađen je prijedlog Izvješća o provedbi aktivnosti Akcijskog plana za 2017. i 2018. godinu uz Strategiju suzbijanja korupcije za razdoblje od 2015. do 2020. godine.

Akcijskim planom za 2017. i 2018. godinu uz Strategiju suzbijanja korupcije za razdoblje od 2015. do 2020. godine, planirana je provedba ukupno 126 aktivnosti koje su nadležna tijela, odnosno, nositelji aktivnosti u obvezi provesti. Sukladno predmetnom Izvješću stanje provedenosti je sljedeće: provedeno - 86 aktivnosti, djelomično provedeno - 19 aktivnosti, nije provedeno - 21 aktivnosti. Shodno tome, stanje provedenih i djelomično provedenih aktivnosti predmetnog Akcijskog plana **iznosi 83%** (68% provedeno, 15% djelomično provedeno) dok je 17% neprevedenih aktivnosti.